CELEX: 32007R0435
Language: mt
Date: 2007-04-20 00:00:00
Title: Regolament tal-Kummissjoni (KE) Nru 435/2007 ta' l- 20 ta' April 2007 li jemenda r-Regolament (KE) Nru 1010/2006 dwar ċerti miżuri eċċezzjonali ta' sostenn tas-suq fis-settur tal-bajd u tat-tjur f'ċerti Stati Membri

5.12.2008         MT              Il-Ġurnal Uffiċjali ta’ l-Unjoni Ewropea                            987

32007R0435

21.4.2007                     IL-ĠURNAL UFFIĊJALI TA’ L-UNJONI EWROPEA                            L 104/13

                 REGOLAMENT TAL-KUMMISSJONI (KE) Nru 435/2007

                                        ta' l-20 ta’ April 2007

li jemenda r-Regolament (KE) Nru 1010/2006 dwar ċerti miżuri eċċezzjonali ta' sostenn
               tas-suq fis-settur tal-bajd u tat-tjur f'ċerti Stati Membri

IL-KUMMISSJONI TAL-KOMUNITAJIET EWROPEJ,

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat ir-Regolament tal-Kunsill (KEE) Nru 2771/75 tad-29 ta' Ottubru 1975
dwar l-organizzazzjoni komuni tas-suq tal-bajd1, u b'mod partikolari l-Artikolu 14(1), l-ewwel
subparagrafu, punt (b) tiegħu,

Wara li kkunsidrat ir-Regolament tal-Kunsill (KEE) Nru 2777/75 tad-29 ta' Ottubru 1975
dwar l-organizzazzjoni komuni fis-suq tal-laħam tat-tjur2, u b'mod partikolari l-
Artikolu 14(1), l-ewwel subparagrafu, punt (b) tiegħu,

Billi:

(1)      Ċerti Stati Membri għandhom diffikultajiet biex jirrispettaw id-data ta' skadenza
         imposta mill-Artikolu 10 tar-Regolament tal-Kummissjoni (KE) Nru 1010/20063 biex
         iħallsu lill-benefiċjarji tal-miżuri eċċezzjonali ta' sostenn tas-suq, jiġifieri qabel il-31
         ta' Marzu 2007. Fid-dawl tal-fatt li din hija l-ewwel darba li miżuri eċċezzjonali bħal
         dawn ta' sostenn tas-suq qegħdin jiddaħħlu fis-seħħ, il-proċeduri amministrattivi damu
         biex jitwettqu. Għaldaqstant huwa f’loku li ż-żmien għall-pagamenti jittawwal
         b'xahrejn.

(2)      Jeħtieġ għalhekk li r-Regolament (KE) Nru 1010/2006 jiġi emendat f’dan is-sens.

(3)      Peress li l-perjodu ta' żmien iffissat bħalissa jiskadi fil-31 ta' Marzu 2007, huwa xieraq
         li dan ir-Regolament ikun applikabbli mill-1 ta' April 2007.

1
         ĠU L 282, 1.11.1975, p. 49. Ir-Regolament kif emendat l-aħħar bir-Regolament (KE) Nru 679/2006
         (ĠU L 119, 4.5.2006, p. 1).
2
         ĠU L 282, 1.11.1975, p. 77. Ir-Regolament kif emendat l-aħħar mir-Regolament (KE) Nru 679/2006.
3
         ĠU L 180, 4.7.2006, p. 3. Ir-Regolament kif emendat l-aħħar bir-Regolament (KE) Nru 1629/2006 (ĠU
         L 302, 1.11.2006, p. 41).
 ---pagebreak--- 988             MT            Il-Ġurnal Uffiċjali ta’ l-Unjoni Ewropea                 5.12.2008

(4)    Il-miżuri pprovduti f'dan ir-Regolament huma konformi ma' l-opinjoni tal-Kumitat tal-
       Ġestjoni għal-laħam tat-tjur u għall-bajd,

ADOTTAT DAN IR-REGOLAMENT:

                                           Artikolu 1

Fl-Artikolu 10 ta' Regolament (KE) Nru 1010/2006, id-data "31 ta' Marzu 2003" tinbidel bil-
"31 ta' Mejju 2007".

                                           Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal
Uffiċjali ta' l-Unjoni Ewropea.
Għandu japplika mill-1 ta' April 2007.

Dan ir-Regolament jorbot fl-intier tiegħu u japplika direttament fl-Istati Membri kollha.

Magħmul fi Brussell, 20 ta’ April 2007.

                                              Għall-Kummissjoni
                                              Mariann FISCHER BOEL
                                              Membru tal-Kummissjoni